Diari Oficial de la Generalitat Valenciana


Sumari del DOGV 4612, del 21-10-2003 (2003/10290)

RESOLUCIÓ de 28 de juliol del 2003, de la Conselleria d'Economia, Hisenda i Ocupació, per la qual s'accepta la cessió gratuïta de la propietat parcel·la de 13.884,90 metres quadrats de superfície, situada a Elx, partida del Pla de Sant Josep, destinat a la regulació patrimonial de l'immoble en el qual està ubicat l'Institut d'Educació Secundària Tirant lo Blanc, realitzada per l'ajuntament del dit municipi.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4612

Data del DOGV
:   21-10-2003

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2003/10850


Data del document
:   28-07-2003

Organisme emissor
:   Conselleria d'Economia, Hisenda i Ocupació

Tipus de document
:   Resolució

Descriptors 

:   * Elx
    * propietat immobiliària
    * cultura regional

RESOLUCIÓ de 28 de juliol del 2003, de la Conselleria d'Economia, Hisenda i Ocupació, per la qual s'accepta la cessió gratuïta de la propietat parcel·la de 13.884,90 metres quadrats de superfície, situada a Elx, partida del Pla de Sant Josep, destinat a la regulació patrimonial de l'immoble en el qual està ubicat l'Institut d'Educació Secundària Tirant lo Blanc, realitzada per l'ajuntament del dit municipi. [2003/Q10870]
  
L'Ajuntament d'Elx, en sessió plenària realitzada el dia 29 d'abril de 1991, modificat per sessió plenària realitzada el dia 29 d'abril de 2003, va acordar la cessió gratuïta a la Generalitat Valenciana de la parcel·la de la seua propietat, de 13.884,90 metres quadrats de superfície, situada al Pla de Sant Josep, de la dita població
  
A proposta de la Conselleria de Cultura i Educació, hui Cultura, Educació i Esport, es van iniciar els tràmits legals oportuns per a la formalització de la cessió i acceptació gratuïta de la parcel·la.
  
La cessió es realitza amb la finalitat de destinar la parcel·la a la regularització patrimonial de l'immoble on està ubicat l'Institut d'Educació Secundària Tirant lo Blanc de la dita localitat, amb subjecció al que disposa l'article 111.1 del Reglament de Béns de les Entitats Locals
  
L'article 44 de la Llei 14/2003, de 10 d'abril, de Patrimoni de la Generalitat Valenciana, establix al punt 1, que la Generalitat adquirirà la propietat dels béns i drets patrimonials o demanials que li cedisquen altres administracions públiques per a destinar-los a un ús públic o a la prestació de servicis públics competència de la Generalitat i en el punt 2 establix que la competència per a l'acceptació correspon al titular de la conselleria competent en matèria de patrimoni.
  
L'article 27.2.c de la Llei de Patrimoni establix que «2. Porta implícita l'afectació de béns i drets a l'ús general o al servici públic: c) L'adquisició de béns i drets en virtut de transferència o cessió administrativa». En conseqüència, una vegada perfeccionada la cessió i acceptació, per mitjà de la formalització de l'escriptura pública corresponent, l'immoble queda automàticament afecte al servici públic educatiu i adscrit a la Conselleria de Cultura, Educació i Esport, a la qual correspon la seua administració, defensa i conservació.
  
Fent ús de les atribucions conferides per la legislació vigent, resolc:
  
Primer
  
Acceptar la cessió gratuïta de la propietat realitzada per l'Ajuntament d'Elx de la parcel·la que té 13.884,90 metres quadrats de superfície, situada a la partida del Pla de Sant Josep de la dita població, que confronta: nord, carretera de la circumval·lació sud i finca que se segrega dedicada a rotonda; sud, ronda de Carrús; est, finca dels germans Rodríguez Agulló i resta de finca de l'ajuntament, i oest, amb vial de servici que la separa de la parcel·la del parc comarcal de bombers.
  
Esta finca serà resta de finca matriu després que se segreguen 204,10 metres quadrats, que continuaran sent propietat de l'Ajuntament d'Elx, de la registral número 67961 de 14.089 metres quadrats de superfície.
  
Consta inscrita en el Registre de la Propietat d'Elx, número u, llibre 836, foli 182, finca 67.217, inscripció 1a.
  
Referència cadastral: no consta.
  
Segon
  
La cessió gratuïta realitzada per l'Ajuntament d'Elx, s'efectua amb la condició de destinar la parcel·la a la regularització patrimonial de l'immoble on està ubicat l'Institut d'Educació Secundària Tirant lo Blanc que ja està construït i amb subjecció al que disposa l'article 111.1 del Reglament de Béns de les Entitats Locals.
  
Tercer
  
Elevar a escriptura pública la cessió i acceptació de la parcel·la; totes les despeses d'esta seran a càrrec de la Generalitat Valenciana.
  
Quart
  
La parcel·la acceptada s'haurà d'incorporar a l'Inventari General de Béns i Drets de la Generalitat Valenciana en concepte de bé de domini públic afecte al servici públic educatiu i adscrit a la Conselleria de Cultura, Educació i Esport, a la qual corresponen les competències demanials sobre este, inclosa l'administració, defensa i conservació, i inscriure's a nom de la Generalitat Valenciana en el Registre de la Propietat.